Publication: Magyar Közlöny
Issue: MK-2001-42 (Year: 2001, Number: 42)
Era: 1990-2004
Section: 2 25/1997. (XII.12.) KHVM rendelet a hajózási hatósági eljárások díjairól
Paragraph Index: 240

16. Fejezet A TOLT, VONTATOTT KÖTELÉK VAGY MELLÉVETT ALAKZAT RÉSZÉT KÉPEZÕ ÚSZÓLÉTESÍTMÉNYEKRE VONATKOZÓ KÜLÖN RENDELKEZÉSEK 16.01. cikk Tolóhajó 1. A tolt kötelék továbbítására alkalmas hajót megfelelõ toló berendezéssel kell ellátni. Az ilyen célra szolgáló hajót úgy kell megépíteni és felszerelni, hogy: (a) a tolt úszólétesítményre történõ átjárás, a csatolóeszközök használata mellett is, könnyû, és veszélytelen legyen; (b) szilárd, kellõen merev kapcsolat létrehozására legyen képes a csatolt úszólétesítménnyel vagy úszólétesítményekkel; és (c) akadályozza meg az úszólétesítmények egymáshoz viszonyított elmozdulását. 2. Ha a csatolásnál sodronyköteleket használnak, akkor a tolóhajó a kötelek megfeszítésére legalább 2 db külön csörlõvel, vagy ezzel azonos értékû berendezéssel rendelkezzen.

Source: https://magyarkozlony.hu/hivatalos-lapok/d34d8bd1ff03ebc2235b2e6bb1a67e7aaae8ee73/dokumentumok/84be7bd87235639a34b631652d739990a3a40cc3/letoltes